เช็ก! 11 เขตกทม. ค่าฝุ่น PM2.5 เกินมาตรฐาน
“กทม.” รายงานผลตรวจวัดค่า PM2.5 เกินมาตรฐาน 11 เขต มีแนวโน้มเพิ่มขึ้น และอยู่ในระดับเริ่มมีผลกระทบต่อสุขภาพ
“กทม.” รายงานผลตรวจวัดค่า PM2.5 เกินมาตรฐาน 11 เขต มีแนวโน้มเพิ่มขึ้น และอยู่ในระดับเริ่มมีผลกระทบต่อสุขภาพ
9 ม.ค. 2566

ผู้สื่อข่าวรายงานว่า กรุงเทพมหานคร (กทม.) รายงานผลการตรวจวัดค่า PM2.5 วันที่ 9 มกราคม 2566 เวลา 05:00-07:00 น. โดยศูนย์ข้อมูลคุณภาพอากาศกรุงเทพมหานคร ตรวจวัดได้ 35-56 ไมโครกรัมต่อลูกบาศก์เมตร (มคก./ลบ.ม.) ค่าเฉลี่ยของกรุงเทพมหานคร 44.0 มคก./ลบ.ม.
ทั้งนี้ ณ เวลา 07:00 น. ตรวจวัดค่าฝุ่นละออง PM2.5 ได้ 35-56 ไมโครกรัมต่อลูกบาศก์เมตร (มคก./ลบ.ม.) โดยมีแนวโน้มเพิ่มขึ้นเมื่อเทียบกับเมื่อวานในช่วงเวลาเดียวกัน และอยู่ในระดับเริ่มมีผลกระทบต่อสุขภาพ จำนวน 11 พื้นที่ ได้แก่
1.เขตปทุมวัน หน้าห้างสามย่านมิตรทาวน์ : มีค่าเท่ากับ 56 มคก./ลบ.ม.
2.เขตหนองจอก บริเวณหน้าสำนักงานเขตหนองจอก : มีค่าเท่ากับ 54 มคก./ลบ.ม.
3.เขตบางซื่อ ภายในสำนักงานเขตบางซื่อ : มีค่าเท่ากับ 53 มคก./ลบ.ม.
4.เขตบางพลัด ภายในสำนักงานเขตบางพลัด : มีค่าเท่ากับ 52 มคก./ลบ.ม.
5.เขตคลองสามวา ภายในสำนักงานเขตคลองสามวา : มีค่าเท่ากับ 52 มคก./ลบ.ม.
6.เขตตลิ่งชัน ถนนพุทธมณฑลสาย 1 ตัดกับถนนบรมราชชนนี : มีค่าเท่ากับ 52 มคก./ลบ.ม.
7.เขตคลองสาน บริเวณหน้าห้องสมุดใต้สะพานสมเด็จพระเจ้าตากสิน : มีค่าเท่ากับ 52 มคก./ลบ.ม.
8.เขตดินแดง ริมถนนวิภาวดีรังสิต : มีค่าเท่ากับ 51 มคก./ลบ.ม.
9.เขตหนองแขม สามแยกข้างป้อมตำรวจ ถนนมาเจริญ เพชรเกษม 81 : มีค่าเท่ากับ 51 มคก./ลบ.ม.
10.เขตบางนา บริเวณหน้าห้าง สรรพสินค้าบิ๊กซี บางนา : มีค่าเท่ากับ 51 มคก./ลบ.ม.
11.เขตวังทองหลาง ด้านหน้าปั๊มน้ำมัน เอสโซ่ ซ.ลาดพร้าว 95 : มีค่าเท่ากับ 51 มคก./ลบ.ม.
ทั้งนี้ มีปัจจัยที่เกี่ยวข้องที่สำคัญ คือ ตั้งแต่ช่วงวันที่ 5 – 11 ม.ค. 66 อากาศไม่ยกตัว (มีเสถียรภาพ) ประกอบกับเกิดภาวะอากาศปิดใกล้ผิวพื้นอย่างต่อเนื่อง และอัตราการระบายอ่อนไม่ดีในช่วงเวลาดังกล่าว ส่งผลให้การสะสมของฝุ่นละออง PM2.5 ค่อนข้างทรงตัว
ในช่วงระหว่างช่วง 9-16 ม.ค.66 มวลอากาศเย็นที่แผ่ลงมาปกคลุม จะเริ่มมีกำลังอ่อนลง ทำให้อากาศอุ่นขึ้น มีหมอกในตอนเช้า และมีฝนเล็กน้อย และวันนี้กรุงเทพมหานครและปริมณฑล มีหมอกบางในตอนเช้า และอุณหภูมิจะสูงขึ้น 1-2 องศาเซลเซียส
ระหว่างวันที่ 9-12 ม.ค.66 พื้นที่กรุงเทพและปริมณฑล ควรเฝ้าระวังการสะสมของฝุ่นละออง เนื่องจากสภาพอากาศที่นิ่ง และปิด โดยพื้นที่ที่ควรเฝ้าระวัง ได้แก่พื้นที่ กรุงเทพกลาง, กรุงธนเหนือ และกรุงธนใต้
ระหว่างวันที่ 14-15 ม.ค.66 จะมีแนวโน้มสถานการณ์ที่ดีในพื้นที่กรุงเทพมหานครและปริมณฑล เนื่องจากอากาศที่เปิดมากขึ้น ประกอบกับลมตะวันออกเฉียงเหนือที่มีกำลังแรงเข้าช่วย